പ്രഭാസിന്റെ ഇരുപത്തിയഞ്ചാം സിനിമ അര്ജുന് റെഡ്ഡിക്ക് ശേഷം സന്ദീപ് റെഡ്ഡിയുടെ സംവിധാനം ബാഹുബലി എന്ന സിനിമയിലൂടെ ലോകമെമ്ബാടുമുള്ള പ്രേക്ഷകരുടെ മനസില് ഇടം നേടിയ താരമാണ് പ്രഭാസ്. ഇപ്പോള് അദ്ദേഹത്തിന് കൈനിറയെ പ്രോജെക്ടുകളാണ്. പ്രേക്ഷകര് ആകാംഷയോടെ കാത്തിരിക്കുന്ന ഒന്നിലേറെ ചിത്രങ്ങള് താരത്തിന്റേതായി ഇറങ്ങാനുണ്ട്. ഇപ്പോള് തന്റെ ഇരുപ്പത്തിയഞ്ചാം ചിത്രം പ്രഖ്യാപിച്ചിരിക്കുകയാണ് താരം. സ്പിരിറ്റ് എന്ന് പേരിട്ടിരിക്കുന്ന ചിത്രം സംവിധാനം ചെയ്യുന്നത് സന്ദീപ് റെഡ്ഡി വാങ്കയാണ്. അര്ജുന് റെഡ്ഡി എന്ന സൂപ്പര് ഹിറ്റ് ചിത്രത്തിന്റെ സംവിധായകനാണ് സന്ദീപ് റെഡ്ഡി വാങ്ക. അര്ജുന് റെഡ്ഡിയുടെ ഹിന്ദി റീമേക്ക് ആയ കബീര് സിങ്ങും ഇദ്ദേഹമാണ് സംവിധാനം ചെയ്തത്. അതിന് ശേഷമുള്ള ചിത്രമാണ് സ്പിരിറ്റ്. തെലുഗ്, തമിഴ്, മലയാളം, ഹിന്ദി, കന്നഡ ഉള്പ്പെടെ എട്ടു ഭാഷകളിലാണ് ചിത്രം പുറത്തിറങ്ങുക. ബിഗ് ബജറ്റ് ചിത്രമായാണ് സ്പിരിറ്റ് ഒരുങ്ങുക. സാഹോയാണ് പ്രഭാസിന്റേതായി പുറത്തിറങ്ങിയ അവസാന ചിത്രം. രാധേ ശ്യാം, ആദി പുരുഷ്, സലാര് എന്നിവയാണ് പ്രഭാസിന്റേതായി പുറത്തിറങ്ങാനുള്ള ചിത്രങ്ങള്. Tags